CELEX: 62014TA0632
Language: hu
Date: 2016-09-22 00:00:00
Title: T-632/14. sz. ügy: A Törvényszék 2016. szeptember 22-i ítélete – Intercon kontra Bizottság („Választottbírósági kikötés — A kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) — A Bizottság döntése, amely megköveteli a felperesnek kifizetett összegek visszatérítését — A jogvita szerződéses jellege — A Törvényszék 1991. május 2-i eljárási szabályzata 44. cikke 1. § — ának c) pontja és 44. cikkének 5a. § — a – Elfogadhatóság – A könyvvizsgálat terjedelme — Az előírt határidő lejártát követően előterjesztett dokumentumok és észrevételek”)

7.11.2016   
            
            
               HU
            
            
               Az Európai Unió Hivatalos Lapja
            
            
               C 410/12
            
         A Törvényszék 2016. szeptember 22-i ítélete – Intercon kontra Bizottság
   (T-632/14. sz. ügy) (1)
   
   ((„Választottbírósági kikötés - A kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) - A Bizottság döntése, amely megköveteli a felperesnek kifizetett összegek visszatérítését - A jogvita szerződéses jellege - A Törvényszék 1991. május 2-i eljárási szabályzata 44. cikke 1. § - ának c) pontja és 44. cikkének 5a. § - a – Elfogadhatóság – A könyvvizsgálat terjedelme - Az előírt határidő lejártát követően előterjesztett dokumentumok és észrevételek”))
   (2016/C 410/15)
   Az eljárás nyelve: lengyel
   
      Felek
   
   
      Felperes: Intercon sp. z o.o. (Łódź, Lengyelország) (képviselő: B. Eger ügyvéd)
   
      Alperes: Európai Bizottság (képviselők: K. Herbout-Borczak és S. Lejeune meghatalmazottak)
   
      Az ügy tárgya
   
   Elsődlegesen az EUMSZ 272. cikkre alapított kérelem annak megállapítása iránt, hogy a Bizottság megsértette az ARTreat projekt finanszírozására vonatkozó, 224297. sz. támogatási szerződés rendelkezéseit, valamint a Bizottság 2014. július 28-i levelének a megsemmisítése iránt, amely a felperesnél végzett könyvvizsgálat alapján tájékoztatta a felperest arról, hogy vissza kell térítenie a számára az Európai Unió pénzügyi támogatásaként jogalap nélkül kifizetett 258 479,21 euró összeget, és másodlagosan az EUMSZ 272. cikkre alapított kérelem annak megállapítása iránt, hogy a kifizetett összegek támogatható költségeknek felelnek meg, és azért azok nem téríthetők vissza.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               Az Intercon sp. z o.o. a saját költségein túlmenően viseli az Európai Bizottság részéről felmerülő költségeket is.
            
         
      (1)  HL C 380., 2014. 10. 27.